Vyhodnotenie pripomienkového konania

Počet oslovených subjektov:      		26
Zoznam oslovených subjektov: 		Generálna prokuratúra SR, Ministerstvo dopravy, pôšt a telekomunikácií SR, Úrad pre verejné obstarávanie, Ministerstvo životného prostredia SR, Národná banka Slovenska, Ministerstvo spravodlivosti SR, Protimonopolný úrad SR, Ministerstvo pôdohospodárstva SR, Združenie miest a obcí Slovenska, Úrad vlády SR, Ministerstvo výstavby a regionálneho rozvoja SR, Úrad splnomocnenkyne vlády SR pre rómske komunity, Ministerstvo zahraničných vecí SR, Ministerstvo školstva SR, Ministerstvo kultúry SR, Ministerstvo financií SR, Ministerstvo hospodárstva SR, Kancelária podpredsedu vlády SR pre vedomostnú spoločnosť, európske záležitosti, ľudské práva a menšiny, Ministerstvo práce, sociálnych vecí  a rodiny SR, Ministerstvo vnútra SR, Ministerstvo obrany SR, Odbor vládnej agendy Úradu vlády SR, Sekcia Inštitút aproximácie práva Úradu vlády SR, Najvyšší kontrolný úrad SR, Národný bezpečnostný úrad, Splnomocnenec vlády SR pre decentralizáciu verejnej správy   

K návrhu sa nevyjadrili: 
Ministerstvo zahraničných vecí SR,  Ministerstvo obrany SR, Ministerstvo 
Výstavby a  regirregionálneho rozvoja SR,  Odbor vládnej agendy Úradu vlády SR, Sekcia Inštitút aproximácie práva Úradu vlády SR, Protimonopolný úrad SR, Najvyšší kontrolný úrad SR, Národná banka Slovenska, Národný bezpečnostný úrad

Bez pripomienok:  5                						    	
Počet vznesených pripomienok, z toho zásadných:    47/21                    	   
Počet akceptovaných pripomienok, z toho zásadných:  40/21                 	
Počet čiastočne akceptovaných pripomienok, z toho zásadných: 1/0	
Počet neakceptovaných pripomienok, z toho zásadných:  6/0           	  
 
Rozporové konanie sa uskutočnilo:  	s Úradom splnomocnenkyne vlády SR pre rómske komunity dňa 12. 8. 2008, 14. 8. 2008, 15. 8. 2008
                                                                      s Úradom vlády SR dňa 12. 8. 2008, 14. 8. 2008, 15. 8. 2008
                                                                      s Kanceláriou podpredsedu vlády SR pre vedomostnú spoločnosť, európske záležitosti, ľudské práva a  
                                                                         menšiny dňa 12. 8. 2008, 14. 8. 2008, 15. 8. 2008

V rámci rozporového konania boli rozpory odstránené a pripomienky boli akceptované v plnom rozsahu.

	
	Pripomienka	Typ	Vyh.	Spôsob vyhodnotenia	Poznámka	
Ministerstvo pôdohospodárstva	v časti 4. Finančné zabezpečenie na str. 12 – je právne neudržateľná argumentácia na zdôvodnenie použitia formy príkaznej zmluvy. Buď ide o závislú prácu v zmysle § 1 ods. 2 Zákonníka práce, alebo o vzťah, ktorý možno riešiť ustanoveniami Občianskeho zákonníka. Skutočnosť, že vláda prijala opatrenia na zníženie počtu zamestnancov verejnej správy nemôže byť pri tom rozhodujúca.

	O	A	Zapracované v texte v zmysle pripomienky v časti 4. Finančné zabezpečenie na str. 12 – Pracovno-právny vzťah medzi KPZV a RÚVZ sa bude riešiť formou Príkaznej zmluvy uzavretej podľa § 724a a nasl. Občianskeho zákonníka 		
Ministerstvo vnútra SR	Bez pripomienok

	

				
Úrad vlády SR	1.Z návrhu uznesenia vlády SR k materiálu „Návrh 2. etapy Programu podpory zdravia znevýhodnených komunít na Slovensku na roky 2009 – 2015“ žiadame vypustiť úlohu B.3. „zabezpečiť finančné prostriedky na realizáciu 2. etapy Programu podpory zdravia znevýhodnených komunít na Slovensku na roky 2009 – 2015“, uloženú podpredsedovi vlády pre vedomostnú spoločnosť, európske záležitosti, ľudské práva a menšiny.
Odôvodnenie: Úloha B.3 sa môže vykonať prostredníctvom úlohy B.1: „zabezpečiť realizáciu 2. etapy Programu podpory zdravia znevýhodnených komunít na Slovensku na roky 2009 – 2015“ uloženú ministrovi zdravotníctva, do ktorého pôsobnosti spadá aj koordinátor 1. etapy predmetného programu - Úrad verejného zdravotníctva.
Zároveň si dovoľujeme podotknúť, že 1. etapa programu sa realizovala z finančných prostriedkov pridelených do kapitoly MZ SR.
	Z

	A

	Pripomienka bola akceptovaná. Text bol zmenený v zmysle pripomienky: úloha 
B. 3. uložená podpredsedovi vlády pre vedomostnú spoločnosť, európske záležitosti, ľudské práva a menšiny z návrhu uznesenia vlády SR bola vypustená.

	Rozpor odstránený v rámci rozporového konania dňa 12. 8. 2008.	
	2.V časti Východiská pre 2. etapu programu str. 3 - 5 navrhujeme vypustiť:
- v bode 1. „Uvedená situácia v niektorých prípadoch vyplýva zo skutočnosti, že niektorí obyvatelia neplatia (za elektrickú energiu) a z toho dôvodu boli odpojení.“
- v bode 4. „Uvedený problém súvisí v niektorých prípadoch s tým, že spotrebitelia neplatia za dodávku plynu, následkom čoho sa im dodávka plynu prerušila.“
- v bode 5. „V niektorých prípadoch ani nemajú smetné nádoby, pretože keď ich mali, hneď ich rozobrali a odovzdali do zberu.“
- v bode 9. „... samotnou rómskou komunitou.“
- bod 13.
Odôvodnenie: Navrhované znenie si odporuje s nasledovným textom materiálu, kde sa uvádzajú aj iné dôvody spôsobujúce vymedzené problémy. Len negatívne zdôvodňovanie týchto problémov podáva zmätočné informácie.
	O	A	Text bol upravený v zmysle pripomienky. V časti Východiská pre 2. etapu programu boli vypustené z textu všetky body uvedené v pripomienke. 		
	3.V časti Východiská pre 2. etapu programu str. 5 navrhujeme doplniť  bod 22. „... pre nedisciplinovanosť alebo neinformovanosť rodičov.“
Odôvodnenie: Navrhované znenie si odporuje s nasledovným textom materiálu, kde sa uvádzajú aj iné dôvody spôsobujúce vymedzené problémy. Len negatívne zdôvodňovanie týchto problémov podáva zmätočné informácie.

	O	A	Text bol upravený v zmysle pripomienky, v časti Východiská pre 2. etapu programu v bode 21(predtým bod 22)  nasledovne: Príčinami nižšieho percenta zaočkovanosti sú napr. dlhodobý pobyt rómskych detí v zahraničí, zvýšená migrácia rómskeho etnika do zahraničia s tým, že zdravotná dokumentácia zostáva u príslušného pediatra a tiež  pre nedisciplinovanosť alebo neinformovanosť rodičov.
		
	4.V časti Východiská pre 2. etapu programu str. 10 a 11 bod 4 a v časti 3. Najnaliehavejšie úlohy pre 2. etapu programu na roky 2009 – 2015 písm. f) navrhujeme preformulovať text: „... je potrebné iniciovať maximálne možnú súčinnosť medzi KPZV, Komunitnými pracovníkmi (KP), resp. koordinátormi Komunitných pracovníkov.“ nasledovne: „Pre 2. etapu programu je potrebné iniciovať maximálne možnú súčinnosť medzi KPZV a komunitnými sociálnymi pracovníkmi.“
Odôvodnenie: Komunitnú sociálnu prácu v súlade s Programom podpory rozvoja komunitnej sociálnej práce v obciach vykonávajú komunitní sociálni pracovníci a asistenti komunitných sociálnych pracovníkov. Spolupráca s koordinátormi komunitných sociálnych pracovníkov nie je reálna vzhľadom na skutočnosť, že k 31. 12. 2007 bol s nimi ukončený pracovný pomer.
	O

	A

	Text bol aj v nadväznosti na zásadnú pripomienku Splnomocnenkyne vlády SR pre rómske komunity, ako aj  na základe výsledkov rozporového konania k materiálu, v oboch dotknutých častiach materiálu zmenený nasledovne:
„Pre 2. etapu programu je potrebné iniciovať maximálne možnú súčinnosť medzi KPZV a terénnymi sociálnymi pracovníkmi a asistentmi učiteľa v základných a špeciálnych základných školách.“

		
	5.V časti 3. Najnaliehavejšie úlohy pre 2. etapu programu na roky 2009 – 2015 písm. a) Rozšírenie počtu Komunitných pracovníkov v oblasti zdravotnej výchovy navrhujeme doplniť ich počet.
Odôvodnenie: V texte materiálu sa viackrát uvádza aj zvýšený počet KPZV,  avšak v časti, v ktorej sú definované úlohy pre 2. etapu programu táto informácia chýba.   
	O	A	Text bol aj v nadväznosti na zásadnú pripomienku Splnomocnenkyne vlády SR pre rómske komunity, ako aj  na základe výsledkov rozporového konania k materiálu, zmenený nasledovne:

Druhá etapa bude v súvislosti s počtom KPZV a lokalitou osád nadväzovať na 1. etapu Programu. Od roku 2009 navrhujeme zvýšiť počet RÚVZ o 2 na celkový počet 12. Počet KPZV, osád a lokality osád sa bude rozširovať, resp. meniť, a to v závislosti od efektívnosti dosahovaných výsledkov Programu. Počet a zoznam RÚVZ a osád, v ktorých sa 2. etapa programu začne realizovať, je uvedený v prílohe č. 3. Vyššie uvedené sa bude riešiť v súčinnosti so Splnomocnenkyňou vlády SR pre rómske komunity.

	6.Informácie v časti 5. Harmonogram aktivít 2. etapy programu navrhujeme presunúť do časti 3. Najnaliehavejšie úlohy pre 2. etapu programu na roky 2009 – 2015 písm. a).
Odôvodnenie: Údaje uvedené v časti 5. Harmonogram aktivít 2. etapy programu sú doplňujúce informácie, ktoré absentujú v časti 3. Najnaliehavejšie úlohy pre 2. etapu programu na roky 2009 – 2015 písm. a). 

	O	A	Materiál bol upravený v zmysle pripomienky. 
Bod č. 5 bol zrušený a text, ktorý obsahoval, bol presunutý do časti 3a).
V nadväznosti na zásadnú pripomienku Splnomocnenkyne vlády SR pre rómske komunity, ako aj  na základe výsledkov rozporového konania k materiálu, bol zmenený nasledovne:
Druhá etapa bude v súvislosti s počtom KPZV a lokalitou osád nadväzovať na 1. etapu Programu. Od roku 2009 navrhujeme zvýšiť počet RÚVZ o 2 na celkový počet 12. Počet KPZV, osád a lokality osád sa bude rozširovať, resp. meniť, a to v závislosti od efektívnosti dosahovaných výsledkov Programu. Počet a zoznam RÚVZ a osád, v ktorých sa 2. etapa programu začne realizovať, je uvedený v prílohe č. 3.
		
	7.Harmonogram aktivít definovaný na str. 13 – 15 navrhujeme označiť ako prílohu č. 2 predloženého materiálu.
Odôvodnenie: Tabuľkovú informáciu o jednotlivých aktivitách, nositeľoch zodpovednosti a vyčíslené finančné prostriedky potrebné na ich realizáciu považujeme za prehľadnejšiu formou samostatného dokumentu.
V nadväznosti na vyššie uvedené pripomienky navrhujeme zmeniť celkovú štruktúru materiálu za účelom dosiahnutia prehľadnosti.	O	A	Materiál bol upravený v zmysle pripomienky. Indikatívny plán rozvoja 2. etapy programu
(predtým pod názvom Harmonogram aktivít) bol označený ako príloha č. 2.		
	8.V harmonograme aktivít definovanom na str. 13 – 15 a v Rozpise požadovaných finančných prostriedkov na realizáciu 2. etapy programu podpory zdravia znevýhodnených komunít na Slovensku na roky 2009 – 2015  navrhujeme uvádzať konkrétne sumy v mene euro.  

Odôvodnenie: Druhá etapa programu sa má realizovať od roku 2009, kedy bude v Slovenskej republike platnou menou euro.

	O	A	Text bol v Indikatívnom pláne rozvoja 2. etapy programu (predtým pod názvom Harmonogram aktivít ) a v Rozpise požadovaných finančných prostriedkov upravený v zmysle pripomienky.		
	9.V rozpise požadovaných finančných prostriedkov na realizáciu 2. etapy programu podpory zdravia znevýhodnených komunít na Slovensku na roky 2009 – 2015 str. 1 navrhujeme opraviť navrhované znenie odseku: „(uvedená suma zahŕňa náklady na 45 komunitných pracovníkov zdravotnej výchovy – 35 KPZV-AK, 10 KPZV-K v 10 RÚVZ zapojených do programu v roku 2008).“
Odôvodnenie: Kalkulácia finančných prostriedkov, potrebných na výkon práce komunitných pracovníkov zdravotnej výchovy uvedená nad citovaným odsekom je zameraná už na zvýšený počet KPZV, teda na 45. Z uvedeného ďalej vyplýva, že nie všetci boli zapojení aj do prvej etapy programu v roku 2008.

	O	A	Pripomienka bola akceptovaná. Ku každej  sume na roky 2009, 2010,  2011 boli dopísané počty komunitných pracovníkov zdravotnej výchovy.		
Úrad pre verejné obstarávanie	bez pripomienok					
Združenie miest a obcí Slovenska	bez pripomienok					
Ministerstvo životného prostredia	v odseku 1.1 c), ... napr. priemerný vek pri úmrtí rómskych mužov 41 rokov žijúcich v neintegrovaných osadách, kde chýba čiarka vo vete, aby jednoznačne vyjadrila obsah vety. 
	O	A	Text bol upravený zmenou slovosledu  v odseku 1. 1 c) nasledovne: priemerný vek 41 rokov  pri úmrtí rómskych mužov žijúcich v neintegrovaných osadách		
Splnomocnenkyňa vlády SR pre rómske komunity	1. v   Návrhu  uznesenia  vlády SR  navrhujeme  vypustiť bod  B.3, v ktorom je uvedené „ ukladá...  podpredsedovi vlády SR pre vedomostnú spoločnosť, európske záležitosti. Ľudské práva  a menšiny  zabezpečiť finančné krytie na realizáciu 2. etapy – Programu podpory zdravia znevýhodnených komunít na Slovensku na roky 2009 – 2015“.
O d ô v o d n e n i e :
vecne totožná ( len formulačne odlišná ) je uložená úloha ministrovi zdravotníctva, definovaná ako „zabezpečiť realizáciu 2. etapy...“. Z obsahu formulácie vyplýva, že  „zabezpečiť realizáciu“ znamená zabezpečiť aj  jej finančné krytie. Z uvedeného logicky vyplýva, že ak bola ministrovi zdravotníctva v bode B.1. predmetného návrhu uznesenia vládou uložená  úloha na zabezpečenie realizácie 2. etapy..., tak nemôže byť totožná úloha s odlišnou  formuláciou ale rovnakým významom uložená aj podpredsedovi vlády.

	Z	A	Pripomienka bola akceptovaná. Text bol zmenený v zmysle pripomienky: úloha 
B. 3. uložená podpredsedovi vlády pre vedomostnú spoločnosť, európske záležitosti, ľudské práva a menšiny z návrhu uznesenia vlády SR bola vypustená.

	Rozpor odstránený v rámci rozporového konania dňa 12. 8. 2008.	
	2. v Návrhu uznesenia vlády SR navrhujeme  upraviť text pod bodom C. na nasledovné znenie :

      C. odporúča
       predsedom samosprávnych krajov
         predsedovi Združenia miest a obcí
         predsedovi Únie miest a obcí
         primátorom miest a starostom obcí
         splnomocnenkyni vlády SR pre rómske komunity
O d ô v o d n e n i e :
medzi subjekty, ktorým sa odporúča podieľať sa podľa svojich možností na plnení 2. etapy Programu podpory zdravia znevýhodnených komunít na Slovensku na roky 2009 – 2015 rozhodne patrí aj Únia miest a obcí. Je použitá nesprávna formulácia „primátorom miest a obcí“. Primátori sú štatutárni predstavitelia  miest. Štatutárni predstavitelia obcí sú ich starostovia. Z uvedeného dôvodu je potrebné zosúladiť text v súlade so zákonom. 

	Z	A	Text upravený v zmysle pripomienky. Text v Návrhu uznesenia vlády SR pol upravený nasledovne:      

C. odporúča
          predsedom samosprávnych krajov
          predsedovi Združenia miest a obcí
          predsedovi Únie miest a obcí
          primátorom miest a starostom obcí
          splnomocnenkyni vlády SR pre rómske komunity

	3. v Návrhu uznesenia vlády SR  v jeho časti v y k o n a j ú  navrhujeme upraviť záver jeho znenia  nasledovne :
       Na  vedomie                             
                                          predsedom
   samosprávnych 
   krajov
                                         
predsedovi  Združenia miest a obcí                                                     predsedovi Únie miest a obcí                                                  primátorom miest a starostom obcí
splnomocnenkyni  vlády SR pre rómske komunity
O d ô v o d n e n i e :
Odôvodnenie tejto pripomienky je totožné s dôvodmi uvedenými v zásadnej  pripomienke pod bodom 2.
	Z	A	Text upravený v zmysle pripomienky. Text v Návrhu uznesenia vlády SR pol upravený nasledovne:  
 Na  vedomie                              
predsedom 
samosprávnych
krajov

predsedovi  Združenia miest a obcí
predsedovi Únie miest a obcí
primátorom miest a starostom obcí
splnomocnenkyni  vlády SR pre rómske komunity
		
	4. v Predkladacej správe sa nepostupovalo v zmysle príslušných metodických pokynov a prijatých legislatívnych pravidiel. Navrhujeme jej koncepčné, vecné a argumentačné prepracovanie tak, aby  správa vytvorila vstupnú ( tiež oboznamovaciu ) časť predkladaného návrhu 2. etapy Programu podpory zdravia znevýhodnených komunít na Slovensku na roky 2009 – 2015. 
O d ô v o d n e n i e :
Predkladacia správa nie je v súlade s príslušnými metodickými pokynmi ako aj prijatými legislatívnymi pravidlami. Tvorí ju v podstate „skladačka“ z úvodnej časti s množstvom formulačných, obsahových, logicky a významovo nedokončených viet a súvetí.  Z uvedeného dôvodu považujeme za zásadne jej celkové prepracovanie.

	Z	A	Predkladacia správa bola  upravená v zmysle pripomienky. Zároveň text prepracovanej predkladacej správy zohľadňuje aj pripomienku MK SR (viď nižšie).		
	5. v časti  3. Najnaliehavejšie úlohy pre 2. etapu programu na roky 2009-2015 na str.10 navrhujeme v bode 3.b 
a)  v prvej vete nahradiť slovné spojenie „...určených na riešenie rómskej problematiky v rámci Systémového komplexného prístupu k riešeniu rómskej problematiky, ktorá je súčasťou štrukturálnych fondov“  slovami „Ministerstva zdravotníctva Slovenskej republiky“.
b) úplne vypustiť v bode 3.b. poslednú vetu, ktorá znie: „V opačnom prípade nebude možné pokračovať v realizácií 2. etapy programu, nakoľko v kapitole Ministerstva zdravotníctva nie sú v návrhu rozpočtu na roky 2009 až 2011 na danú problematiku rozpočtované žiadne finančné prostriedky.“
Odôvodnenie:
Vyčlenenie finančných prostriedkov, sa uvádza ako jediný možný spôsob udržania programu v rámci II. Etapy Programu podpory zdravia znevýhodnených komunít a jeho rozšírenia financovanie z Úradu splnomocnenca vlády Slovenskej republiky pre rómske komunity – konkrétne z finančných prostriedkov určených na projekty komplexného prístupu. V Národnom strategickom referenčnom rámci je presne vymedzený účel čerpania finančných prostriedkov v rámci Horizontálnej priority pre marginalizované rómske komunity- projekty komplexného prístupu, pričom sa uvedená možnosť  financovania sa nikde neuvádza.
	Z	A	Pripomienka bola akceptovaná. Text bol v časti 3 b. zmenený nasledovne :Finančné prostriedky na realizáciu 2. etapy Programu podpory zdravia znevýhodnených komunít na Slovensku na roky 2009 – 2011 budú zabezpečené z rozpočtovej kapitoly Ministerstva zdravotníctva Slovenskej republiky. O realizácii programu v rokoch 2012 až 2015 rozhodne vláda SR v nadväznosti na zhodnotenie efektívnosti výsledkov získaných plnením programu v rokoch 2009 – 2011.
Posledná veta v časti 3. b „V opačnom prípade nebude možné pokračovať v realizácií 2. etapy programu, nakoľko v kapitole Ministerstva zdravotníctva nie sú v návrhu rozpočtu na roky 2009 až 2011 na danú problematiku rozpočtované žiadne finančné prostriedky“ bola z textu odstránená.

	Rozpor odstránený v rámci rozporového konania dňa 12. 8. 2008.	
	6. v tej istej časti v bode 4 na str. 12 navrhujeme nahradiť slovné spojenie „...financií určených na riešenie rómskej problematiky v rámci Systémového komplexného prístupu k riešeniu rómskej problematiky, ktorá je súčasťou štrukturálnych fondov“ slovami „Ministerstva zdravotníctva Slovenskej republiky“
Odôvodnenie:
Uvedená zásadná pripomienka vychádza z faktu, že Ministerstvo zdravotníctva Slovenskej republiky sa zaviazalo v rámci Národného akčného plánu SR Dekády začleňovania rómskej populácie  2005-2015 ( ďalej len Dekády)  v oblasti zdravia, že bude vyčleňovať finančné prostriedky zo štátneho rozpočtu pre realizáciu aktivít/cieľov, ktoré plní v 99 % miere len prostredníctvom KPZV. Predložená formulácia teda odporuje skutočnosti, ktorá je schválená v Národnom akčnom pláne SR  Dekády v oblasti zdravia.

	Z	A	Pripomienka bola akceptovaná. Text bol v časti 4 zmenený nasledovne: Pracovno-právny vzťah medzi KPZV a RÚVZ sa bude riešiť formou Príkaznej zmluvy uzavretej podľa § 724 a nasl. Občianskeho zákonníka.Na realizáciu 2. etapy programu na roky 2009 – 2015 je potrebné včleniť finančné prostriedky z rozpočtovej kapitoly z Ministerstva zdravotníctva Slovenskej republiky.

	Rozpor odstránený v rámci rozporového konania dňa 12. 8. 2008.	
	7. v  tej istej časti v bode 5  na str. 12 navrhujeme úplne vypustiť „V teréne by pracovalo 45 KPZV, z toho 10 koordinátorov a 35 asistentov v 10-tich RÚVZ.“  a nahradiť ju novou vetou, ktorá by znela nasledovne : „V teréne by pracovalo 60 KPZV, z toho 12 koordinátorov a 48 asistentov v 12-tich RÚVZ. Doplnili by sa mestá Humenné a Vranov nad Topľou.“
Odôvodnenie:
Pre efektívnosť programu je potrebné zvýšiť počet KPZV a súčasne s každým nasledujúcim kalendárnym rokom zvyšovať ich počty až do času, kým nebudú súčasťou kategorizácie pracovných miest v rámci Ministerstvá zdravotníctva Slovenskej republiky a do doby preukázaného zlepšenia zdravia znevýhodnených komunít. 
	Z	A	Bod č. 5 bol v dôsledku pripomienky Úradu vlády SR zrušený a jeho text bol presunutý v upravenej podobe do bodu č. 3 a) tejto kapitoly.
Text znie nasledovne:

Druhá etapa bude v súvislosti s počtom KPZV a lokalitou osád nadväzovať na 1. etapu Programu. Od roku 2009 navrhujeme zvýšiť počet RÚVZ o 2 na celkový počet 12. Počet KPZV, osád a lokality osád sa bude rozširovať, resp. meniť, a to v závislosti od efektívnosti dosahovaných výsledkov Programu. Počet a zoznam RÚVZ a osád, v ktorých sa 2. etapa programu začne realizovať, je uvedený v prílohe č. 3. Vyššie uvedené sa bude riešiť v súčinnosti so Splnomocnenkyňou vlády SR pre rómske komunity.

	Rozpor odstránený v rámci rozporového konania dňa 12. 8. 2008.	
	8. v tej istej časti v bode d. na str. 10 pod bodom 5 v poslednej vete v kontexte so závermi navrhujeme vypustiť slová „...by mal byť pripravený tak...“ a nahradiť ich novou formuláciou „...bude formulovaný v spolupráci s Úradom splnomocnenca vlády Slovenskej republiky pre rómske komunity“
Odôvodnenie:
Vzhľadom k významností zberu dát explicitne zacielených na dané cieľové skupiny, je potrebná účasť Úradu splnomocnenca  vlády Slovenskej republiky pre rómske komunity ( ďalej len ÚSVRK) na kreovaní obsahu dotazníka.  Je nesporné, že práve ÚSVRK je odborne a vene najkompetentnejší na tvorbe jeho obsahu, ako aj samotnom vyhodnotení získaných údajov a prijímaní záverov.
	Z	A	Text bol upravený v zmysle pripomienky, v kap. č. 1.1 d) v bode 5. Dotazník bude formulovaný a vyhodnocovaný v spolupráci s Úradom splnomocnenca vlády Slovenskej  republiky pre rómske komunity.	Rozpor odstránený v rámci rozporového konania dňa 12. 8. 2008.	
	9. v časti 1.1. b Východiská pre 2. etapu programu na str. 6 v ods. c)  navrhujeme  nahradiť v druhej vete termín „verejnoprospešné práce“ termínom „menšie obecné a dobrovoľnícke služby “.
Odôvodnenie:
Systém verejnoprospešných prác nahradili menšie obecné a dobrovoľnícke služby v zmysle zákona č.  5/2004 Z. z. zo 4. decembra 2003 o službách zamestnanosti a o zmene a doplnení niektorých zákonov v znení zákona č. 191/2004 Z. z., zákona  č. 365/2004 Z. z., zákona č. 585/2004 Z. z., zákona č. 614/2004 Z. z., zákona č. 1/2005 Z. z., zákona č. 82/2005 Z. z., zákona č. 528/2005 Z. z., zákona č. 573/2005 Z. z., zákona č. 310/2006 Z. z., zákona č. 693/2006 Z. z., zákona č. 561/2007 Z. z., zákona č. 139/2008 Z. z., zákona č. 233/2008 Z.z. a zákona č. 263/2008 Z.z. Na základe toho je potrebné zosúladiť používanú terminológiu.

	Z	A	Text bol upravený v zmysle pripomienky, v časti 1.1 c) nasledovne: Nezamestnanosť dosahuje 
61 %, z čoho 28 % nevykonáva ani menšie obecné a dobrovoľnícke služby.		
	10. v tej istej časti 1.1. b  na str. 6 navrhujeme zosúladiť obsah prvého odstavca , ktorý začína slovami „Medzi najzávažnejšie aktuálne problémy...“ s obsahom piateho odstavca, ktorý znie : „Pozitívne je potrebné hodnotiť...“ Ide o fakt, že závery uvedené v prvom odstaci odporujú záverom, uvedeným v piatom odstavci a opačne.
O d ô v o d n e n i e 
V prvom odstavci uvedenej časti sa  negatívne vymedzujú aktuálne problémy, ktoré je potrebné  v súčasnosti riešiť z hľadiska realizácie 1. etapy programu a definovaní východísk pre realizáciu 2. etapy programu.  Kriticky sa hodnotí,  okrem iného, aj „slabá účasť na  preventívnych prehliadkach“. Následne v piatom odstavci tej istej časti sa konštatuje, že je potrebné „pozitívne zhodnotiť zvýšenie návštevnosti v ambulanciách pediatrov“. Z uvedeného  vyplýva nesúlad, ktorý môže zavádzať, resp. spochybniť dobré časti predkladaného materiálu. 	Z	A	Text v časti 1.1 b ) bol upravený v zmysle pripomienky.		
	11. v tej istej časti v bode d. na str.10 pod bodom 4  navrhujeme vetu „Pre nasledovnú etapu programu je potrebné iniciovať maximálne možnú súčinnosť medzi KPZV, Komunitnými pracovníkmi (KP), resp. koordinátormi Komunitných pracovníkov.“ nahradiť vetou „Pre nasledovnú etapu programu je potrebné iniciovať maximálne možnú súčinnosť medzi KPZV, terénnymi sociálnymi pracovníkmi (TSP), resp. koordinátormi terénnych sociálnych pracovníkov.“
Odôvodnenie:
Termín „komunitní pracovníci“ bol v súčasnosti  nahradený presnejším termínom „terénni sociálni pracovníci“. Ide o užitočné zosúladenie súčasne používanej terminológie.

	Z	A	Text bol upravený nasledovne:

Pre 2. etapu programu je potrebné iniciovať maximálne možnú súčinnosť medzi KPZV,  terénnymi sociálnymi pracovníkmi a asistentmi učiteľa v základných  a špeciálnych základných školách.

Pozn.:
Spolupráca s koordinátormi terénnych sociálnych  pracovníkov nie je reálna z dôvodu, že k 31. 12. 2007 bol s nimi ukončený pracovný pomer.

	12. v časti  3 Najnaliehavejšie úlohy pre  2. etapu programu na roky 2009 – 2015 na str. 11 v bode 3 ods. f)  navrhujeme  v prvej vete slovné spojenie „Komunitnými pracovníkmi (KP), resp. koordinátormi Komunitných pracovníkov a rómskymi asistentmi učiteľa.“ nahradiť novým slovným spojením „...terénnymi sociálnymi pracovníkmi (TSP), resp. koordinátormi terénnych sociálnych pracovníkov a asistentmi učiteľa v základných a špeciálnych základných školách.“
Odôvodnenie:
Ide o  zosúladenie termínov a používania správnych pojmov v súvislosti s 2. etapou programu. 
	Z	A	
Text bol upravený nasledovne:

Pre 2. etapu programu je potrebné iniciovať maximálne možnú súčinnosť medzi KPZV,  terénnymi sociálnymi pracovníkmi a asistentmi učiteľa v základných  a špeciálnych základných školách.

Pozn.:
Spolupráca s koordinátormi terénnych sociálnych  pracovníkov nie je reálna z dôvodu, že k 31. 12. 2007 bol s nimi ukončený pracovný pomer.

	Rozpor odstránený v rámci rozporového konania dňa 12. 8. 2008.	
	13. Na str. 13, 14, 15 v štvrtom stĺpci  ( financie ) navrhujeme, aby vyjadrené financie   aj v prepočte na Eurá podľa konverzného kurzu (30,126 Sk /1Eur).
Odôvodnenie:
Z dôvodu, že 2. etapa Programu podpory zdravia znevýhodnených rómskych komunít na Slovensku na roky 2009 – 2015 bude prebiehať v období, keď  sme vstúpili do menovej únie, a národnou menou sa stane  Euro.

	Z	A	Text bol v Indikatívnom pláne rozvoja 2. etapy programu (predtým pod názvom Harmonogram aktivít) a v Rozpise požadovaných finančných prostriedkov upravený v zmysle pripomienky, t.j. vyjadrené financie boli prepočítané na euro.		
Ministerstvo spravodlivosti SR	Bez pripomienok					
Ministerstvo hospodárstva SR	bez pripomienok					
Ministerstvo školstva SR	Odporúčam, aby do materiálu  v zmysle plnenia úlohy C. 6. z uznesenia vlády SR č. 206  z 2. apríla 2008, bola zapracovaná oblasť zhodnotenia stavu škôl s vyššou koncentráciou rómskych žiakov z hľadiska hygieny a preskúmania zdravotného stavu týchto žiakov v tých lokalitách, v ktorých sa bude program realizovať.  

	O	N	Úlohu uvedenú v pripomienke sme neakceptovali, z dôvodu jej riešenia v rámci samostatného uznesenia vlády SR č. 206/2008 k návrhu koncepcie výchovy a vzdelávania rómskych detí a žiakov vrátane rozvoja stredoškolského a vysokoškolského vzdelávania. Úloha bola uložená podpredsedovi vlády a ministrovi školstva v spolupráci s ministrom zdravotníctva SR. 		
Podpredseda vlády  SR pre vedomostnú spoločnosť, európske záležitosti, ľudské práva a menšiny	Žiadam vypustiť z návrhu uznesenia úlohu B.3. „zabezpečiť finančné prostriedky  na realizáciu 2. etapy Programu  podpory zdravia znevýhodnených komunít na Slovensku  na roky 2009 – 2015 uloženú podpredsedovi vlády pre vedomostnú spoločnosť, európske záležitosti, ľudské práva a menšiny.
Odôvodnenie: Úloha B.3. sa môže vykonať prostredníctvom úlohy B.1.“zabezpečiť realizáciu 2. etapy Programu podpory zdravia znevýhodnených komunít na Slovensku na roky 2009 – 2015“uloženú ministrovi zdravotníctva, do ktorého pôsobnosti spadá aj koordinátor 1. etapy predmetného programu (realizoval sa pod názvom Program podpory zdravia znevýhodnenej rómskej komunity na roky 2007 – 2008, Úrad verejného zdravotníctva SR.), Zároveň si dovoľujem podotknúť, že 1. etapa programu sa realizovala z finančných prostriedkov pridelených do kapitoly MZ SR.  	Z	A	
Pripomienka bola akceptovaná. Text bol zmenený v zmysle pripomienky: úloha 
B. 3. uložená podpredsedovi vlády pre vedomostnú spoločnosť, európske záležitosti, ľudské práva a menšiny z návrhu uznesenia vlády SR bola vypustená.

	Rozpor odstránený v rámci rozporového konania dňa 12. 8. 2008.	
Ministerstvo práce sociálnych vecí a rodiny SR	1. V predkladacej správe  odporúčame skratku „KPZV“ vypísať z dôvodu, že nie je v texte zavedená a v ďalšom texte predkladacej správy sa používa len príslušné znenie  „komunitní pracovníci v oblasti  zdravotnej výchovy“. Rovnako odporúčame nahradiť skratku „RÚVZ“  slovami „regionálnych úradov verejného zdravotníctva“. 
	O	A	Text v  predkladacej správe bol upravený v zmysle pripomienky nasledovne: v texte boli zavedené skratky KPZV a RÚVZ.		
	2. V bode 1.1 písm. a) bod 24. (str. 6 ) odporúčame  zmeniť navrhovaný text nasledovne : „24. Zanedbávanie povinnej školskej dochádzky – záškoláctvo“. Zastávame názor, že navrhované znenie „nedostatočná školská dochádzka“ v bode 24.  nevyjadruje tzv. „záškoláctvo“. V tejto súvislosti poznamenávame, že znenie „zanedbávanie povinnej školskej dochádzky“  sa uplatňuje aj v  § 12 ods. 2 zákona č. 600/2003 Z. z.   o prídavku na dieťa a o zmene a doplnení  zákona č. 461/2003 Z. z. o sociálnom poistení v znení neskorších predpisov, kedy sa pri naplnení skutkovej podstaty podľa §12 ods. 2  prídavok na dieťa prípadne aj príplatok k prídavku na dieťa neposkytuje oprávnenej osobe (spravidla rodičovi) ale osobitnému príjemcovi (spravidla úradu práce, sociálnych vecí a rodiny).
	O	A	Text bol upravený v zmysle pripomienky, v časti 1.1. a) bod 24 nasledovne: zanedbávanie povinnej školskej dochádzky - záškoláctvo		
	3. Materiál sa zaoberá návrhom 2. etapy Programu podpory zdravia znevýhodnených komunít na  roky 2009 – 2015 (ďalej len „Program“), v rámci ktorého sa predpokladá zvýšenie počtu komunitných pracovníkov v oblasti zdravotnej výchovy a počtu osád, v ktorých sa bude program realizovať. Z pohľadu stanovenia a efektívneho sformulovania obsahu a postupu realizácie 2. etapy Programu odporúčame seriózne vyhodnotiť doterajšie výsledky realizácie 1. etapy.
	 O	A	Zhodnotenie realizácie 1. etapy programu je uvedené v Hodnotiacej správe o výsledkoch 1. etapy – Programu podpory zdravia znevýhodnenej rómskej komunity za roky 2007 – 2008, ktorá bola predložená na medzirezortné pripomienkové konanie súčasne s Návrhom 2. etapy Programu podpory zdravia znevýhodnených komunít na roky 2009 – 2015. 		
	4. Ako slabú stránku Programu vidíme jeho prakticky úplnú izolovanosť voči komunitným aktivitám rezortu práce, sociálnych vecí a rodiny, realizovaných najmä prostredníctvom Fondu sociálneho rozvoja (ďalej len „FSR“) aj zo zdrojov ESF v rámci terénnej sociálnej práce a činnosti lokálnych partnerstiev sociálnej inklúzie. Ide prakticky o rovnakú cieľovú skupinu obyvateľov. Navyše, považujeme za potrebné zdôrazniť, ako významný argument ten fakt, že v rozhodujúcej miere alarmujúca zdravotná situácia, ako je popísaná v materiáli, má v podstate spoločného menovateľa s problémami, ktoré sú predmetom riešenia projektov implementovaných v pôsobnosti ESF, zameraných na problematiku boja proti sociálnej inklúzii. Je to predovšetkým nedostatok vzdelania a absencia pracovných návykov osôb z marginalizovaných rómskych komunít a často aj neochota zamestnať sa, spôsobujúca prakticky úplnú nezamestnateľnosť a následnú chudobu uvedených osôb, čoho dôsledkom je v značnej miere aj situácia v oblasti zdravia, ako je v predkladanom materiáli uvádzané. 
	O	A	K pripomienke treba uviesť, že Komunitní pracovníci v oblasti zdravotnej výchovy spolupracovali s terénnymi sociálnymi pracovníkmi aj pri riešení 1. etapy Programu. Podobne aj v návrhu 2. etapy programu je zdôraznená táto spolupráca, a to v kap.  č. 3. „Najnaliehavejšie úlohy pre 2. etapu Programu na roky 2009-2015“.
Regionálni hygienici a zúčastnené RUVZ boli dňa 23.2.2007 v rámci metodického školenia regionálnych hygienikov a pracovníkov RÚVZ  oboznámení s metodikou riešenia projektu, vrátane zdôraznenia spolupráce s terénnymi sociálnymi pracovníkmi pri riešení tohto Programu.

		
	5. Materiál neobsahuje žiadne informácie o kvalifikačných predpokladoch kladených na kom                                                                                                                                                                  unitných zdravotných pracovníkoch ani nie je uvedený (aspoň príkladom) obsah ich pracovnej náplne, čo považujeme tiež za nedostatok. Poznamenávame, že pravdepodobne v mnohých smeroch bude ich náplň práce takmer rovnaká alebo príbuzná obsahu činnosti terénnych sociálnych pracovníkov v rámci projektov ESF. Teda môže dochádzať k prekrývaniu sa aktivít (napr. prostredníctvom projektu FSR sa podporujú sprievodné opatrenia pri návšteve lekára, očkovaní detí, odvádzaní detí do predškolských zariadení aj do školy, nabádaní a vedení ľudí a ich detí ku každodennej osobnej hygiene a pod.), čo nie je žiaduce aj z hľadiska financovania aktivít z prostriedkov ESF. Preto konštatujeme nevyhnutnosť a užitočnosť vzájomnej spolupráce medzi komunitnými pracovníkmi v oblasti zdravotnej výchovy a terénnymi sociálnymi pracovníkmi. Uzavretie prípadnej dohody o spolupráci na regionálnej úrovni by pravdepodobne posilnilo súčinnosť jednotlivých zložiek obojstrannej spolupráce a pomohlo skoordinovať ich aktivity. 
	O	A	K pripomienke treba uviesť:
Informácie požadované v pripomienke boli uvedené v 1. etape – Programu podpory zdravia znevýhodnenej rómskej komunity na roky 2007 – 2008, ktorá bola schválená vládou   15. 8. 2007. Potrebu iniciovania spolupráce medzi Komunitnými pracovníkmi zdravotnej výchovy a terénnymi sociálnymi pracovníkmi uvádzame v kapitole č. 3 ako najnaliehavejšie úlohy pre  2. etapu programu na roky 2009 - 2015 

	6. Pripomíname, že prostredníctvom dotačnej politiky Ministerstva práce, sociálnych vecí a rodiny SR, ale i prostredníctvom aktivít realizovaných v pôsobnosti FSR je dotované zriaďovanie  zariadení sociálnych služieb - strediská osobnej hygieny práčovne. Ide o zariadenia sociálnych služieb, ktoré zriaďujú príslušné obce a ktoré z hľadiska dodržiavania osobnej hygieny občanov (jedna z priorít predkladaného materiálu) žijúcich najmä v marginalizovaných rómskych komunitách, majú mimoriadny význam. Aj v tejto oblasti vidíme značné rezervy v spolupráci rezortov zdravotníctva a práce, sociálnych vecí a rodiny.

	O	N	Pripomienka nebola akceptovaná z dôvodu: 2. etapa programu nemá ambíciu riešiť spoluprácu medzi MPSVaR a MZ SR pri zriaďovaní sociálnych služieb resp. stredísk osobnej hygieny. Predkladateľom  2. etapy Programu je Úrad verejného zdravotníctva SR, ktorý nemá kompetencie riešiť spoluprácu medzi MPSVaR a MZ SR. 
Podotýkame, že cieľom programu je zvyšovanie zdravotného uvedomenia neintegrovaného rómskeho obyvateľstva prostredníctvom zdravotno-výchovného pôsobenia Komunitných pracovníkov v oblasti zdravotnej výchovy (ďalej len „KPZV“). 
		
	7. Materiál neobsahuje popis metód a obsah spolupráce s obcami a ich samosprávou, bez čoho je  silno oslabená možnosť riešiť viaceré popísané problémy, ako je napr. verejný vodovod, verejná kanalizácia, plynofikácia, odvoz odpadu, deratizácia, ale aj evidencia osôb, organizovanie aktivačných prác, zriaďovanie zariadení sociálnych služieb (strediská osobnej hygieny, práčovne) informovanosť a pod. V tejto súvislosti poznamenávame aj to, že materiál, predkladaný na rokovanie vlády by mal používať len správnu terminológiu pre uvádzané pojmy. Napr. verejnoprospešné práce už 4 roky nie sú organizované, pretože boli nahradené iným nástrojom politiky trhu práce. 
	O	ČA	Pripomienka svojím obsahom presahuje  rámec predloženého Programu. Uuvedené problémy sú v texte  uvedené len na zhodnotenie a poukázanie aktuálnej zdravotno-hygienickej situácie v segregovaných a separovaných osídleniach a lokalitách., pričom ich riešenie si vyžaduje zainteresovanosť všetkých rezortov. 2.etapa programu si dáva za cieľ riešiť jednu parciálnu oblasť a to zvýšenie zdravotného stavu a lepšenie zdravotného štýlu a starostlivosti o zdravie uvedenej cieľovej skupiny šírením zdravotnej osvety prostredníctvom Komunitných pracovníkov zdravotnej výchovy.
Termín verejnoprospešné práce bol zmenený  v zmysle pripomienky. Text v časti 1.1 c) bol zmenený nasledovne: Nezamestnanosť dosahuje 
61 %, z čoho 28 % nevykonáva ani menšie obecné a dobrovoľnícke služby.		
	8. V materiáli chýba zoznam lokalít, kde bola 1. etapa realizovaná, čo považujeme za dôležitú informáciu pre 2. etapu. 
	O	A	Informácie požadované v pripomienke sú uvedené v Hodnotiacej správe o výsledkoch 1. etapy – Programu podpory zdravia znevýhodnenej rómskej komunity za roky 2007 – 2008,  ktorá bola predložená na medzirezortné pripomienkové konanie súčasne s Návrhom 2. etapy Programu podpory zdravia znevýhodnených komunít na roky 2009 – 2015.
Navyše návrh 2. etapy je doplnený o prílohu č. 3, ktorá obsahuje počet a zoznam RÚVZ a osád, v ktorých sa 2. etapa programu začne realizovať. 

		
	9 .I keď moratórium na vytváranie nových pracovných miest vo verejnej správe je vážny argument pre ťažkosti so zvýšením počtov komunitných pracovníkov v oblasti  zdravotnej výchovy, riešenie prostredníctvom príkazných zmlúv nepovažujeme za šťastné. Pritom na finančné dopady to bude mať rovnaký vplyv, ako keby boli zamestnancami ÚVZ. FSR pri realizácii projektov podporovaných z ESF síce príkazné zmluvy toleruje, ale pre existujúce nedobré skúsenosti s plnením povinností nimi ustanovených ich neodporúča. Problematické je napr. výkazníctvo odvedenej práce, úhrada zákonného poistného a plnenie daňových povinností, čo si vyžaduje vysokú intenzitu a rozsah kontroly a overovania. Materiál pritom neuvádza spôsob výberu týchto pracovníkov ani kontroly 
výkonu ich činnosti a nie je známe ani to, kým, ako zmluvnou stranou, budú za ÚVZ uzatvárané. 

	O	N

	Pracovno-právny vzťah medzi Komunitnými pracovníkmi v oblasti zdravotnej výchovy a príslušnými regionálnymi úradmi verejného zdravotníctva sa riešil formou Príkaznej zmluvy z dôvodu, že   v rámci rozporového konania, konaného dňa 12. 4. 2007, v súvislosti s predkladaním 1. etapy Programu na rokovanie vlády, trvalo MF SR na svojej pripomienke nezvyšovať počty zamestnancov rozpočtových a príspevkových organizácií kapitoly MZ SR  a súvisiacich výdavkov štátneho rozpočtu.  
Na základe uvedeného, už v  1.etape Programu, ktorá bola schválená vládou 15. 8. 2007, bol pracovno-právny vzťah Komunitných pracovníkov v oblasti zdravotnej výchovy riešený prostredníctvom Príkaznej zmluvy. Výber uvedených pracovníkov sa zrealizoval už v 1.etape Programu prostredníctvom výberového konania. V 2. etape budú pokračovať v činnosti Komunitní pracovníci v oblasti zdravotnej výchovy, ktorí pracovali v 1. etape Programu.   		
 	10. Je na škodu veci, že sa celá problematika Programu nezakomponovala aj do Operačného programu Zdravotníctvo (OPZ), pretože by mohol existovať významný zdroj na finančnú pomoc riešenia popísaných problémov. Pritom hoci ide o problematiku spojenú so sociálnou inklúziou, OPZ neuvažuje s krížovým financovaním niektorých aktivít podľa pravidiel platných pre ESF, hoci sa silne v Programe prezentujú. Navrhujeme toto zvážiť pri hodnotení OPZ.

	O	N	Operačný program Zdravotníctvo je v kompetencii MZ SR a nie predkladateľa 2. etapy Programu – Úradu verejného zdravotníctva SR. Zároveň 2. etapa Programu nemôže byť financovaná z Operačného programu Zdravotníctvo. O prostriedky z  tohto fondu sa budú môcť uchádzať len vybrané zariadenia ústavnej a ambulantnej starostlivosti. Financie sú určené výlučne na  výstavbu alebo rekonštrukciu a modernizáciu všeobecných a špecializovaných nemocníc, ďalej polikliník a zdravotných stredísk. 		
Ministerstvo dopravy, pôšt a telekomunikácií SR	Odporúčam v celom materiáli doplniť prepočet slovenskej koruny na euro.
	O	A	Text bol v Indikatívnom pláne rozvoja 2. etapy programu (predtým pod názvom Harmonogram aktivít) a v Rozpise požadovaných finančných prostriedkov upravený v zmysle pripomienky, t.j. vyjadrené financie boli prepočítané na euro.		
Ministerstvo kultúry SR	Odporúčame, respektíve zvážiť názvy materiálov týkajúcich sa 1. a 2. etapy programu starostlivosti o zdravotný stav obyvateľov v separovaných rómskych osídleniach.
Odôvodnenie: Názov materiálu Návrh. 2. etapy Programu podpory zdravia znevýhodnených komunít na Slovensku na roky 2009 – 2015 nezodpovedá celkom obsahu, nakoľko znevýhodnené skupiny obyvateľstva sú aj osoby so zdravotným postihnutím, seniori, migranti  a pod.
Zdôvodnenie: Názov materiálu Návrh 2. etapy Programu podpory zdravia znevýhodnených komunít na Slovensku na roky 2009 – 2015 nezodpovedá celkom obsahu, nakoľko znevýhodnené skupiny obyvateľstva sú aj osoby so zdravotným postihnutím, seniori, migranti a pod.	O	N	Pripomienku sme neakceptovali z nasledovného dôvodu: 
V uznesení vlády SR zo dňa 15. 8. 2007 je uvedená úloha C. 3. „predložiť na rokovanie vlády návrh 2. etapy Programu podpory zdravia znevýhodnených komunít na Slovensku na roky 2009 – 2015“. Z uvedeného vyplýva, že nie je možné zmeniť názov predkladaného materiálu, keďže názov bol už  stanovený v uznesení. 

Keďže možnosťou riešenia nepriaznivej situácie v zdravotnom stave rómskej populácie je iba dlhodobé, systematické a nepretržité výchovné ovplyvňovanie rómskych obyvateľov v otázkach ochrany a podpory zdravia s cieľom začať si uvedomovať zodpovednosť za svoje vlastné zdravie, považujeme za nutné 2. etapu programu orientovať opäť iba na rómsku populáciu s osobitným zameraním na jej neintegrovanú časť. 
V súvislosti so zdôvodnením  prioritnej úlohy  zamerať sa na neintegrované rómsku komunitu ako cieľovú skupinu bola zmenená aj Predkladacia správa.		
Generálna prokuratúra SR	1. V úvode vo štvrtom odseku jednotlivé „formy nerovnosti“ oddeliť  čiarkami, pripomienka sa týka aj časti 1.1 písm. a) bodu 8	O	A	Text bol upravený v zmysle pripomienky. V úvode vo štvrtom odseku  a aj v časti 1.1. a) bod 8 boli jednotlivé „formy nerovností“ oddelené čiarkami  		
	2. V časti 1.1 písm. a) bod 21 použiť pojem „úžera“	O	A	Text bol upravený v zmysle pripomienky. Pojem „ úžerníctvo“ bol v časti 1.1. a) bod 21 nahradený pojmom úžera.  		
	3. V časti 1.1 písm. b) pojem „zdravotné uvedomenie“ nahradiť pojmom „zdravotné povedomie“	O	N	Pripomienka nebola akceptovaná z nasledovného dôvodu: Povedomie je už vyšší stupeň nejakého uvedomenia v našom prípade zdravotného, o ktoré nám v Programe ide. V rámci Programu sa snažíme o zvyšovanie zdravotného uvedomenia, obyvateľov segregovaných a separovaných rómskych osídlení a lokalít u ktorých je slabá nízka zdravotná informovanosť a teda žiadne resp. nízke zdravotné uvedomenie. V Programe nám ide o podporu zdravia, teda o uvedomenie si potreby kontroly nad zdravotným stavom uvedenej cieľovej skupiny. Ide nám o zvýšenie zdravotného uvedomenia zvýšením vedomostí o tom, čo slúži k udržaniu zdravia. V konečnom dôsledku zvýšením zdravotného uvedomenia u spomínanej komunity môžeme dosiahnuť konečný stav zdravotné povedomie tejto skupiny obyvateľov.		
Ministerstvo financií SR	Žiadam zásadne dopracovať časť najnaliehavejšie úlohy pre 2. etapu Programu na roky 2009 – 2015 nasledovne:
táto kapitola veľmi nekonkrétne popisuje úlohy pre 2. etapu programu chýbajú jej špecifické dáta:

1. v písmene a) sa hovorí o rozšírení počtu KPZV, ako aj o zvýšení počtu osád, avšak bez konkrétnych údajov (počty pracovníkov je nakoniec možné nájsť v časovom harmonograme, počty a zoznam osád nikde),
	Z	A	Text kap. č. 3 písm. a)  bol aj v nadväznosti na zásadnú pripomienku Splnomocnenkyne vlády SR pre rómske komunity, ako aj  na základe výsledkov rozporového konania k materiálu, zmenený nasledovne:

Druhá etapa bude v súvislosti s počtom KPZV a lokalitou osád nadväzovať na 1. etapu Programu. Od roku 2009 navrhujeme zvýšiť počet RÚVZ o 2 na celkový počet 12. Počet KPZV, osád a lokality osád sa bude rozširovať, resp. meniť, a to v závislosti od efektívnosti dosahovaných výsledkov Programu. Počet a zoznam RÚVZ a osád, v ktorých sa 2. etapa programu začne realizovať, je uvedený v prílohe č. 3.

		
	2. v písmene c) sa hovorí o dôležitosti „aby bola zdravotná výchova realizovaná zrozumiteľným a primeraným spôsobom“ – nespomína sa však, čo to znamená a kto (s použitím akej metodiky) to zabezpečí	Z	A	Text kap. č. 3 písm. c) bol zmenený nasledovne:
V súvislosti s uvedeným je potrebné aj naďalej realizovať sústavnú a systematickú elementárnu zdravotnú výchovu obyvateľov segregovaných a separovaných rómskych osídlení  a lokalít. Zdravotnú výchovu budú vykonávať KPZV pod odborným dohľadom verejných zdravotníkov – zdravotníckych pracovníkov príslušných RÚVZ. 
Zdravotná výchova v rómskej komunite bude realizovaná: 
a) formou poradenstva (individuálneho a skupinového) – riešenie aktuálnych problémov v osadách prípadne u individuálnych klientov:
-	poradenstvo v oblasti základných hygienických návykov,
-	poradenstvo pri bežných ochoreniach a pri ošetrovaní drobných poranení, 
-	poradenstvo zamerané na zlepšovanie životného prostredia osád (odstraňovanie divokých skládok, úprava okolia vodných zdrojov a pod.),
-	poradenstvo zamerané na správnu starostlivosť o dieťa,
-	poradenstvo v oblasti zvyšovania informovanosti o zdravotnej starostlivosti, právach a povinnostiach pacienta.
b) formou prednášok (v Komunitných centrách, školách, osadách a pod.). 
		
	3. v písmene e) sa hovorí, že cielené vyhľadávanie prirodzených lídrov vnútri prebehne len v niektorých vybraných komunitách – nešpecifikuje sa, akým spôsobom budú vyberaní,

	Z	A	Text kap. č. 3 písm. d) (ide o pôvodné písm. e/) bol zmenený nasledovne:
	
Lídri budú v rámci komunít vyberaní tí, ktorí majú prirodzené nadanie, vôľu pozdvihnúť zdravotnú úroveň komunity a majú tiež potrebnú autoritu v rámci komunity.

		
	4. v písmene f) sa konštatuje, že je potrebné iniciovať maximálne možnú súčinnosť medzi 5. KPZV a Komunitnými pracovníkmi a že vzájomná súčinnosť by mala existovať predovšetkým na úrovni gestorov jednotlivých programov, pričom sa nespomína o koho ide a kto a ako spoluprácu zabezpečí
	Z	A	Text kap. č. 3 písm. e) (ide o pôvodné písm. f/) bol doplnený nasledovne:

Zo strany zúčastnených RÚVZ je garantom spolupráce medzi KPZV a terénnymi sociálnymi pracovníkmi Úrad verejného zdravotníctva Slovenskej republiky, ktorý dňa 23.2.2007 v rámci metodického školenia v súvislosti s realizáciou 1. etapy Programu usmernil regionálnych hygienikov a pracovníkov RÚVZ v otázkach nutnosti a spôsobu vzájomnej spolupráce. 
		
	5. K prílohe
     V Prílohe sú náklady na roky 2009 – 2015 vyčlenené aj s infláciou. Žiadam doplniť s akou výškou inflácie sa počítalo. 
	Z	A	Pripomienka bola akceptovaná v tom zmysle, že v predkladanom rozpise požadovaných finančných prostriedkov nebudeme počítať s infláciou.		
	K Doložke finančných, ekonomických, environmentálnych vplyvov, vplyvov na zamestnanosť a podnikateľské prostredie:
Kvantifikácia finančných prostriedkov potrebných na realizáciu predmetného programu predstavuje objem 94 160 933, - SK, ktoré kapitola Ministerstva zdravotníctva SR požaduje vyčleniť z financií určených na riešenie rómskej problematiky, ktorá je súčasťou štrukturálnych fondov. Z uvedeného nie je zrejmé jednoznačné krytie požadovaných prostriedkov na jednotlivé rozpočtové roky. V nadväznosti na vyššie uvedené žiadam doplniť presnú informáciu z akého štrukturálneho fondu, prostredníctvom ktorého operačného programu a konkrétneho opatrenia a prostredníctvom ktorej rozpočtovej kapitoly štátneho rozpočtu bude krytie požadovaných finančných prostriedkov zabezpečené. Zároveň požadujem doplniť kvantifikáciu samotnej výšky prostriedkov EÚ a samostatne výšky spolufinancovania zo štátneho rozpočtu.
Upozorňujem, že s predmetným materiálom bude možné súhlasiť len za podmienky, že požadované finančné prostriedky budú zabezpečené v rámci schválených limitov rozpočtu verejnej správy na roky 2009 až 2011.	Z	A	
Rozpis požadovaných finančných prostriedkov na realizáciu 2. etapy programu bol prepracovaný, v súvislosti s rozporovým konaním. Finančné prostriedky budú  v r. 2009, 2010, 2011 požadované z rozpočtovej kapitoly MZ SR. Ďalšie roky (2012 – 2015) budú finančne zabezpečené podľa efektívnosti práce a na základe aktualizácie finančných požiadaviek na finančné zdroje každý rok do r. 2015. V súvislosti s uvedeným, bude v roku 2011 (do 31. 3.) predložená na rokovanie vlády informácia o efektívnosti plnenia programu.
V súvislosti s vyššie uvedeným bola prepracovaná aj Doložka finančných, ekonomických, environmentálnych vplyvov, vplyvov na zamestnanosť a podnikateľské prostredie a Indikatívny plán rozvoja 2. etapy programu (predtým pod názvom Harmonogram aktivít).